En les guerres Púniques, Roma havia obtingut grans extensions de territori a Àfrica, que van consolidar en els segles posteriors, i bona part d'ell s'havia concedit al regne de Numídia com a paga per la seva ajuda militar del passat. La Guerra de Jugurta va enfrontar a Roma contra Jugurta de Numídia del 111 al 104 aC i va constituir la pacificació romana final del nord d'Àfrica. Després de la usurpació del tron numídi amb el setge de Cirta per part Jugurta, un aliat lleial a Roma des de les guerres púniques, i el suborn als romans perquè acceptessin la seva usurpació del tron, se li va concedir la meitat del regne, però noves agressions i intents de suborn, feren que els romans enviessin un exèrcit, que fou derrotat en la Batalla de Suthul però van respondre millor en la Batalla de Muthul i finalment van vèncer a Jugurta en la Batalla de Thala. Jugurta fou capturat per una traïció, i es va donar fi a la guerra. Després d'assolir les barreres naturals de desert i la muntanya, Roma va deixar d'expandir-se en aquest continent.